**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Тринаесте посебне сједнице Народне скупштине Републике Српске,**

**одржане 18. и 19. априла 2024. године**

Тринаеста посебна сједница Народне скупштине Републике Српске одржана је 18. и 19. априла 2024. године у Бањој Луци.

Предсједник Народне скупштине Републике Српске др Ненад Стевандић отворио је Тринаесту посебну сједницу и констатовао да постоји кворум за рад, те да су одсуство са сједнице најавили народни посланици: Зоран Кокановић, Милан Милаковић, Мирсад Дуратовић, Саша Грбић, Андреа Гајић, Жељко Дубравац и Мирјана Орашанин.

На почетку сједнице предсједник је обавијестио присутне да ће се радити док се не исцрпи дневни ред Тринаесте посебне сједнице Народне скупштине Републике Српске, а да ће ***дан за гласање***бити по окончању расправе о предложеним тачкама дневног реда.

На основу чл. 170 и 171 Пословника Народне скупштине Републике Српске (у даљем тексту Пословник) сједница је заказана на захтјев народних посланика и Владе Републике Српске.

На основу члана 172 став 1 Пословника на Колегијуму је промијењен редослијед разматрања тачака предложеног дневног реда уз сагласност предлагача, и то:

* тачка 4 – Приједлог изборног закона Републике Српске – приједлог народних посланика разматрана је као тачка 6.

Посланици су усвојили

**ДНЕВНИ РЕД**

1. Закључни извјештај Независне међународне комисије за истраживање страдања свих народа у сребреничкој регији у периоду од 1992. до 1995. године;
2. Приједлог одлуке о саставу делегације Народне скупштине Републике Српске у Парламентарном форуму Република Србија – Република Српска;
3. Приједлог закона о допунама Закона о раду – по хитном поступку;
4. Приједлог закона о референдуму и грађанској иницијативи Републике Српске – приједлог народних посланика;
5. Приједлог закона о имунитету Републике Српске – приједлог народних посланика;
6. Приједлог изборног закона Републике Српске – приједлог народних посланика;

**са**(присутно 76, гласало 76) ***63 гласа за, 2 против и 11 посланика се уздржало од гласања.***

Прешло се на разматрање тачака дневног реда.

**Ад – 1: Закључни извјештај Независне међународне комисије за истраживање страдања свих народа у сребреничкој регији у периоду од 1992. до 1995. године**

Уводно излагање о овој тачки дневног реда поднио је Виктор Нуждић, директор Републичког центра за истраживање рата, ратних злочина и тражење несталих лица.

Предсједник је замолио присутне за минут ћутње за све настрадале жртве у Одбрамбено-отаџбинском рату на регији и локалитету Сребренице.

У посланичкој расправи, учествовали су: Срђан Мазалица, Рамиз Салкић, Милорад Додик, предсједник Републике Српске, Радован Вишковић, предсједник Владе Републике Српске, Небојша Вукановић, Ђорђе Вучинић, Амир Хуртић, Игор Црнадак, Вукота Говедарица, Миланко Михајилица, Ненад Лаловић, Мирела Кајкут Зељковић, Недељко Гламочак, Огњен Вукојевић, Игор Жунић, Ранка Перић Ромић, Срђан Тодоровић, Биљана Петковић, Огњен Бодирога, Драган Галић, Радислав Дончић, Милан Савановић, Милан Петровић и др Ненад Стевандић.

Криви навод или реплику, имали су: Рамиз Салкић, Недељко Гламочак, Срђан Мазалица, Петко Ранкић и Небојша Вукановић.

Клубови посланика СНСД, СДС, ПДП, ДЕМОС, СП, НПС, УС, Клуб за правду и ред и посланичке групе СПС, ДНС и НФ поднијели су закључке.

Закључена је расправа.

Завршну ријеч о овој тачки дневног реда поднио је Виктор Нуждић, директор Републичког центра за истраживање рата, ратних злочина и тражење несталих лица.

*У* ***дану за гласање***,18. априла 2024. године*,* посланици су приступили изјашњавању о Извјештају и закључцима.

**Закључни извјештај Независне међународне комисије за истраживање страдања свих народа у сребреничкој регији у периоду од 1992. до 1995. године *усвојен је са*** (присутно 76, гласало 73) ***73 гласа за, ниједним против и ниједан посланик се није уздржао од гласања.***

Закључци клубова посланика СНСД, СДС, ПДП, ДЕМОС, СП, НПС, УС, Клуба за правду и ред и посланичких група СПС, ДНС и НФ, усвојени су:

1. Народна скупштина Републике Српске (у даљем тексту: Народна скупштина) се упознала са Закључним извјештајем Независне међународне комисије за истраживање страдања свих народа у сребреничкој регији у периоду од 1992. до 1995. године (у даљем тексту: Извјештај Комисије).
2. Народна скупштина констатује да ће Извјештај Комисије (у саставу: Гидеон Грајф, предсједник и чланови Јуки Оса, Стивен Мејер, Лоренс Френч, Роџер В. Бајарт, Марија Ђурић, Аденреле Шинаба, Ђузепе Закарија, Валтер Маношек и Маркус Голдбах) допринијети објективном и непристрасном сагледавању страдања свих народа у сребреничкој регији и посебно истиче чињеницу да је Комисија радила у потпуно неутралним условима без било каквих захтјева или наметања од стране институција Републике Српске или пак било каквих политичких захтјева.
3. Народна скупштина је увјерена да ће једино цјеловито и истинито сагледавање ратних догађаја у сребреничкој регији, али и у цијелој БиХ, допринијети јачању повјерења и толеранције међу народима у БиХ, коначном помирењу и суживоту садашњих и будућих генерација.
4. Народна скупштина изражава свој пијетет према свим жртвама и њиховим породицама из трагичног сукоба у БиХ и осуђује ратне злочине почињене на свим странама.
5. Народна скупштина одбацује Извјештај Комисије за истраживање догађаја у и око Сребренице од 10. до 19. јула 1995. године, сачињен у Бањалуци јуна 2004. године и 15. октобра 2004. године и сматра га нетачним, непрофесионалним, тенденциозним, шпекулативним, који је наметнут политичким притисцима од стране високог представника Педија Ешдауна и самим тим сачињеним необјективно и злонамјерно против Срба и Републике Српске.
6. Народна скупштина указује на чињеницу да је у Извјештају Комисије утврђено да је у периоду од 1992. до 1995. године, као посљедица етничког чишћења српског народа, убијено и страдало више од 2650 цивила, заробљених војника и припадника сеоских стража.
7. Народна скупштина подржава ставове изнесене у Закључцима Извјештаја Комисије, те потврђује да је термин „геноцид“ за Сребреницу нетачан и да се не може прихватити и Народна скупштина ту квалификацију трајно одбацује имајући у виду да је цивилно становништво, односно жене, дјеца и старци, безбједно евакуисано, док је један број ратних заробљеника размијењен, тако да је максималан број страдалих припадника муслиманске националности до 3000.
8. Осуђујемо и сматрамо апсолутно недопустивим и неприхватљивим поступке амбасадора Златка Лагумџије, сталног представника БиХ при Уједињеним нацијама, који су усмјерени на припрему и достављање Приједлога резолуције о „геноциду“ у Сребреници Генералној скупштини Уједињених нација, без консултација и сагласности институција БиХ, ентитета и конститутивних народа, с циљем демонизације Републике Српске и српског народа као геноцидног, те тражимо да српски члан Предсједништва БиХ покрене процедуру у Предсједништву БиХ за разрјешење амбасадора Златка Лагумџије, јер га Република Српска и српски народ одбацују као амбасадора БиХ.
9. Народна скупштина Републике Српске констатује да је механизам спољне политике БиХ урушен и да амбасадори који се именују са територије Републике Српске морају поштовати одлуке институција Републике Српске и да су једино обавезни да слиједе спољну политику БиХ која је заснована на Уставу БиХ и искључиво усаглашеним одлукама Предсједништва БиХ.
10. Задужују се Министарство за европске интеграције и међународну сарадњу и Републички центар за истраживање рата, ратних злочина и тражење несталих лица да наставе активности које имају за циљ презентовање резултата рада и Извјештаја Комисије широј домаћој и међународној јавности.
11. Позивају се чланови Представничког дома који се бирају директно из Републике Српске и делегати Дома народа које бира Народна скупштина да ове закључке упуте у расправу у Парламентарну скупштину БиХ.
12. Народна скупштина ће са овим закључцима упознати институције Републике Србије као потписника и гаранта Дејтонског мировног споразума, као и учеснике Великог васкршњег сабора Републике Србије и Републике Српске.
13. Ови закључци ступају на снагу наредног дана од дана доношења.

***са*** (присутно 73, гласало 73) ***73 гласа за, ниједним против и ниједан посланик се није уздржао од гласања.***

**Ад – 2: Приједлог одлуке о саставу делегације Народне скупштине Републике Српске у Парламентарном форуму Република Србија – Република Српска**

Уводно излагање о овој тачки дневног реда поднио је др Ненад Стевандић, предсједник Народне скупштине Републике Српске.

У посланичкој расправи, учествовали су: Небојша Вукановић, Игор Црнадак, Миланко Михајилица, Ђорђе Вучинић, Вукота Говедарица и Славиша Марковић.

Криви навод или реплику, имали су: Недељко Гламочак, Мирна Савић Бањац, Небојша Вукановић и Маја Драгојевић Стојић.

Закључена је расправа.

Завршну ријеч о овој тачки дневног реда поднио је др Ненад Стевандић, предсједник Народне скупштине Републике Српске.

*У* ***дану за гласање***,18. априла 2024. године*,* посланици су приступили изјашњавању о Приједлогу одлуке.

Одлука о саставу делегације Народне скупштине Републике Српске у Парламентарном форуму Република Србија – Република Српска, усвојена је

I

            У састав делегације Народне скупштине Републике Српске у Парламентарном форуму Република Србија – Република Српска бирају се народни посланици:

1. Игор Жунић, предсједник
2. Милан Трнинић, замјеник предсједника
3. Дарко Бањац, члан
4. Ања Љубојевић, члан
5. Срђан Мазалица, члан
6. Маја Драгојевић Стојић, члан
7. Мирна Савић Бањац, члан
8. Сузана Гашић, члан
9. Александар Трнинић, члан
10. Огњен Куљић, члан и
11. Мирсад Дуратовић, члан.

II

            Ова одлука ступа на снагу даном доношења, а објавиће се у „Службеном гласнику Републике Српске“.

***са*** (присутно 73, гласало 73) ***69 гласова за, 4 против и ниједан посланик се није уздржао од гласања.***

**Ад – 3: Приједлог закона о допунама Закона о раду – по хитном поступку**

У име предлагача уводно излагање поднио је Данијел Егић, министар рада и борачко-инвалидске заштите.

У посланичкој расправи, учествовали су: Диана Чекић, Тања Вукомановић, Загорка Граховац, Вукота Говедарица, Игор Црнадак, Огњен Бодирога, Небојша Вукановић, Радислав Дончић, Славиша Марковић и Вукота Говедарица.

Криви навод или реплику, имали су: Срђан Мазалица, Милан Савановић, Небојша Вукановић и Игор Црнадак.

Закључена је расправа.

Завршну ријеч о овој тачки дневног реда поднио је Данијел Егић, министар рада и борачко-инвалидске заштите.

У***дану за гласање****,*19. априла 2024. године, посланици су приступили изјашњавању о Приједлогу одлуке и Приједлогу закона.

**Одлука о пријевременом ступању на снагу *усвојена је са*** (присутно 66, гласало 66) ***61 гласом за, 5 против и ниједан посланик се није уздржао од гласања.***

**Закон о допунама Закона о раду *усвојен је са*** (присутно 66, гласало 65) ***60 гласова за, 5 против и ниједан посланик се није уздржао од гласања.***

**Ад – 4: Приједлог закона о референдуму и грађанској иницијативи Републике Српске – приједлог народних посланика**

У име предлагача уводно излагање поднио је Срђан Мазалица, народни посланик.

У посланичкој расправи, учествовали су: Томица Стојановић, Небојша Вукановић, Игор Црнадак и Миланко Михајилица.

Криви навод или реплику, имали су Игор Жунић и Миланко Михајилица.

Закључена је расправа.

Завршну ријеч о овој тачки дневног реда поднио је Срђан Мазалица, народни посланик.

У***дану за гласање****,*19. априла 2024. године, посланици су приступили изјашњавању о Приједлогу закона.

**Закон о референдуму и грађанској иницијативи Републике Српске *усвојен је са*** (присутно 66, гласало 66) ***51 гласом за, 4 против и 11 посланика се уздржало од гласања.***

**Ад – 5: Приједлог закона о имунитету Републике Српске – приједлог народних посланика**

У име предлагача уводно излагање поднио је др Ненад Стевандић, предсједник Народне скупштине.

У посланичкој расправи, учествовали су Небојша Вукановић и Маја Драгојевић Стојић.

Криви навод или реплику имао је Небојша Вукановић.

Закључена је расправа.

Завршну ријеч о овој тачки дневног реда поднио је др Ненад Стевандић, предсједник Народне скупштине.

У***дану за гласање****,*19. априла 2024. године, посланици су приступили изјашњавању о Приједлогу закона.

**Закон о имунитету Републике Српске *усвојен је са*** (присутно 66, гласало 65) ***50 гласова за, 4 против и 11 посланика се уздржало од гласања.***

**Ад – 6: Приједлог изборног закона Републике Српске – приједлог народних посланика**

У име предлагача уводно излагање поднио је Игор Жунић, народни посланик.

У посланичкој расправи, учествовали су: Драгомир Васић, Томица Стојановић, Небојша Вукановић, Вукота Говедарица, Миланко Михајилица, Огњен Бодирога, Маја Драгојевић Стојић, Перо Ђурић, Радислав Дончић и Ђорђе Вучинић.

Закључена је расправа.

О овој тачки дневног реда није било завршне ријечи.

У***дану за гласање****,*19. априла 2024. године, посланици су приступили изјашњавању о Приједлогу закона.

**Изборни закон Републике Српске *усвојен је са*** (присутно 66, гласало 66) ***51 гласом за, 11 против и 4 посланика су се уздржала од гласања.***

У***дану за гласање****,*19. априла 2024. године, своје одсуство су најавили народни посланици: Зоран Кокановић, Милан Милаковић, Мирсад Дуратовић, Саша Грбић, Андреа Гајић, Жељко Дубравац, Мирјана Орашанин, Милка Савић, Небојша Дринић, Дарко Берјан, Милан Петровић, Недељко Гламочак, Тања Вукомановић, Маја Драгојевић Стојић и Славиша Марковић.

Предсједник је закључио Тринаесту посебну сједницу Народне скупштине Републике Српске.

У складу са чланом 174 став 10 Пословника саставни дио овог записника је стенограм од 226 страна, тонски и видео-запис Тринаесте посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***